wickkiey/tamil-wikipedia-markdown huggingface dataset:
# வெள்ளி பாசுப்பேட்டு



**வெள்ளி பாசுப்பேட்டு** *(Silver phosphate)* என்பது Ag<sub>3</sub>PO<sub>4</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இதை வெள்ளி ஆர்த்தோபாசுப்பேட்டு, சில்வர் பாசுப்பேட்டு, சில்வர் ஆர்த்தோபாசுப்பேட்டு என்ற பெயர்களாலும் அழைப்பர். வெள்ளியும் பாசுப்பேட்டு அயனியும் சேர்ந்து உருவாகும் இச்சேர்மம் மஞ்சள் நிறம் கொண்டதாகவும், ஒளி உணரியாகவும் உள்ளது, இது நீரில் கரையாது.  

## தயாரிப்பு

வெள்ளி நைட்ரேட்டு போன்ற ஒரு கரையக்கூடிய வெள்ளி சேர்மத்துடன் கரையக்கூடிய ஆர்த்தோபாசுப்பேட்டைச் சேர்த்து வினைபுரியச் செய்தால் மஞ்சள் நிற விழ்படிவாக வெள்ளி பாசுப்பேட்டு உருவாகிறது . இதன் கரைதிறன் பெருக்க மதிப்பு 8.89×10<sup>−17</sup> மோல்l<sup>4</sup>டெசிமீட்டர்<sup>−12</sup>. ஆகும்.  

இந்த வீழ்படிவாகும் வினை பகுப்பாய்வு வேதியியலில் முக்கியத்துவம் வாய்ந்ததாகக் கருதப்படுகிறது . பாசுபேட்டுகளுக்கான பண்பறிவு அல்லது பருமனறிவு சோதனைகளில் இதைப் பயன்படுத்தப்படலாம்.  

## பண்புகள்

இந்தச் சேர்மம் நைட்ரிக் அமிலம் அல்லது அம்மோனியாவில் கரைகிறது . தயாரிப்பு முறைகளுக்கு ஏற்ப வெள்ளி பாசுபேட்டின் பல்வேறு படிக வடிவங்களை அதே அணிக்கோவை கட்டமைப்புடன் உருவாக்க முடியும்.  

## பயன்கள்

பகுப்பாய்வு வேதியியலில் முக்கியத்துவம் மிக்கதாக இருப்பதுடன், வெள்ளி பாசுபேட்டின் இந்த வீழ்படிவு வினை, வெள்ளியாக ஒடுக்கப்பட்ட பின்னர் உயிரியல் பொருட்களின் வெள்ளி நிறமிடுதலில் பாசுப்பேட்டு உருப்பெருக்கும் முகவராகப் பயன்படுத்தப்படுகிறது .  

தொடக்கக்கால புகைப்படத் தொழிலில் ஒளி உணரும் முகவராக வெள்ளி பாசுப்பேட்டு பயன்பட்டது.  

தண்ணீரை கட்புல ஒளிவேதியியல் சிதைவுக்கு உட்படுத்தும் செயல்முறையில் வெள்ளி பாசுபேட்டு ஓர் ஒளி வினையூக்கியாக உயர் குவாண்டம் விளைச்சளைக் (90%) கொடுப்பதாக 2010 ஆம் ஆண்டு அறியப்பட்டது. இதே முறையில் செயலூக்கப்பட்ட ஆக்சிசன் உற்பத்தி செய்யவும் வெள்ளி பாசுப்பேட்டு பயன்படுவதாக அறிவிக்கப்பட்டது.  
வெள்ளி அயனி பாக்டீரியா எதிர்ப்பொருளை பொருட்களுக்குள் சேர்த்துக்கொள்ளக்கூடிய சாத்தியமான ஒரு பொருளாகவும் வெள்ளி பாசுப்பேட்டு திறன் மிக்க சேர்மமாகும்.  

## பிற வெள்ளி பாசுப்பேட்டுகள்

வெள்ளி(I) மற்றும் பைரோபாசுப்பேட்டு அயனி இரண்டையும் வினைபுரியச் செய்து வெள்ளி பைரோபாசுப்பேட்டை (சிஏஎசு எண். 13465-97-9) வெண்மை நிற விழ்படிவாகத் தயாரிக்கிறார்கள். வெள்ளி ஆர்த்தோபாசுப்பேட்டைப் போல இதுவும் ஓர் ஒளி உணரியாகும். ஒளியில் வெளிப்பட நேர்ந்தால் வெள்ளி ஆர்த்தோபாசுப்பேட்டு சிவப்பு நிறமாக மாறுகிறது. இதனுடைய அடர்த்தி 5.306கிராம்/செ.மீ3 மற்றும் இதன் உருகுநிலை 585 °செல்சியசு ஆகும். 110 °செல்சியசு வெப்பநிலையில் சிதைவடையக்கூடிய ஒரு நீரேற்றும் அறியப்படுகிறது.  

AgPO3 என்ற மூலக்கூற்று வாய்ப்பாட்டைக் கொண்ட வெண்மை நிறத் திண்மமான வெள்ளி மெட்டாபாசுப்பேட்டு (சிஏஎசு எண். 13465-96-8) சேர்மம் ஒன்றும் அறியப்படுகிறது . இதன் அடர்த்தி 6.370 கிராம்/செ.மீ3 மற்றும் உருகுநிலை 482 °செல்சியசு ஆகும். 240 °செல்சியசு வெப்பநிலையில் சிதைவடையக்கூடிய ஒரு நீரேற்றும் அறியப்படுகிறது .
# கனியகுறிச்சி

**கனியகுறிச்சி** இந்தியாவில், தமிழ்நாடு , தஞ்சாவூர் மாவட்டத்தில் உள்ள பட்டுக்கோட்டை தாலுக்கா<nowiki/>வில் உள்ள கிராமம் ஆகும்.  

## விளக்கப்படங்கள்
2001 மக்கள்தொகை கணக்கெடுப்பின்படி, மொத்த மக்கள்தொகை 1060 ஆகும். இதில் 560 ஆண்களும் 526 பெண்களும் உள்ளனர். பாலின விகிதம் 985. கல்வியறிவு விகிதம் 82.35 ஆகும்
# அரசாணிக்காய்

1. REDIRECTபூசணி‎

*அரசாணிக்காய்*', சமையலில் பயன்படும் பூசணிக்காய்களைத் தரும் தாவரமாகும். அரசாணிக்காய் தாவரவியலின்படி, பழம் என்றாலும், பொதுவாக காய்கறியாகக் கருதப்படுகிறது. அரசாணிக்காய்கள் பொதுவாக செம்மஞ்சள், மஞ்சள் நிறமானவை; கரும்பச்சை, வெளிர்பச்சை, வெள்ளை போன்ற நிறங்களிலும் காணப்படுவதுண்டு.  

;சொற்பொருள்  
அரசாணிக்காய் கொடியிலும், இலையிலும் பூஞ்சுணைகள் (மென்மையான சுணைகள்) இருக்கும்.  

;வேறுபாடு  
- அரசாணிக்காய் பறங்கிக்காய் என்பர். பறை போல் உள்ள காய் என்பது பொருள்.
- வெள்ளைநிறப் பூசணிக்காய்தான் பூசணிக்காய் என்னும் பெயரால் வழங்கப்படும்.

## பயன்கள்
- அரசாணிக்காய் கறி சமைக்கவும், ரசம் தயாரிப்பிலும் பயன்படுகிறது. அரசாணிக்காய் விதைகளும், சுட்டு உண்ணப்படுவதுண்டு.
- தமிழக இறை வழிபாடுகளில், அரசாணிக்காய் பயன்படுத்துவர். குறிப்பாக அமாவாசை அன்று சமைத்து உண்பர்.
- தமிழகத்தில் சாம்பல் பூசணி வகையை கண் திருட்டியிலிருந்து காக்கும் வண்ணம் இறைவழிபாட்டிற்கு பின், சாலைகளில் போட்டு உடைப்பர். அதனால் பல சாலை விபத்துக்கள் நடைபெறுகின்றன. தமிழக அரசு இங்ஙனம் சாலைகளில் பூசனிக்காய் உடைக்கக் கூடாது என்பதற்கு சட்டம் இயற்றியுள்ளது.
- அமெரிக்கா போன்ற சில நாடுகளில், அரசாணிக்காய் கலைப் பொருளாகப் பயன்படுத்துகின்றனர். (எ.கா)ஆலோவின்
# கிருட்டின தாசு (வில்லாளர்)

** கிருட்டின** **தாசு** (பிறப்பு: 23மே1959, கொல்கத்தா) ஒரு முன்னாள் இந்திய வில்லாளர் ஆவார்.  

1978ல் பாங்காக்கு  மற்றும் 1982ல் டெல்லியில் நடைபெற்ற ஆசிய விளையாட்டு போட்டிகள் மற்றும்  மூன்று ஆசிய வில்வித்தைப் போட்டிகளில் இந்தியாவின் சார்பாக விளையாடியுள்ளார். 1984ல் சிறந்த விளையாட்டு வீரருக்கான இந்திய அரசாங்கத்தின் அர்சுனா விருதினை பெற்ற முதல் வில்வித்தை வீரராவார். இவர், பல மாநில மற்றும் தேசிஅளவிலான விருதுகளைப் பெற்றுள்ளார்.
# கடகதப்பை

**கடகதப்பை** தஞ்சாவூர் மாவட்டத்தில் தஞ்சாவூர் தாலுக்காவில் உள்ள ஒரு கிராமம் ஆகும்.  

## விளக்கப்படங்கள்
2001 மக்கள்தொகை கணக்கெடுப்பின் படி, கடகதப்பை கிராமத்தில் மொத்தம் 373 பேர்களும், 186 ஆண்களும் 187 பெண்களும் உள்ளனர். பாலின விகிதம் 1005. எழுத்தறிவு விகிதம் 70.25 ஆகும்.
# இராதை சியாம்

**இராதை சியாம் **(1 மே 1953 – 19 ஆகத்து 2006) ஒரு இந்திய கூடைப்பந்து வீரராவார். இவர் 1980 கோடை ஒலிம்பிக்கு மற்றும் 1982 டெல்லியில் நடைபெற்ற ஆசிய விளையாட்டுப் போட்டியில் இந்தியாவின் சார்பில் விளையாடினார். இவரது சாதனைகளுக்காக இவருக்கு அர்சுனா விருது வழங்கப்பட்டது. 2006இல் தனது 63வது வயதில், இராசத்தான் மாநிலத்தில் தனது சொந்த ஊரான சிறீ மதோப்பூரில் இறந்தார்.
# களுகபுலுக்காடு

**களுகபுலுக்காடு,**இந்தியாவில்** ** தமிழ்நாடு,  தஞ்சாவூர் மாவட்டத்தில் உள்ள பட்டுக்கோட்டை வட்டாரத்தி<nowiki/>ல் உள்ள ஒரு கிராமம் ஆகும்.  

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, களுகபுலுக்காடு கிராமத்தில் மொத்த மக்கள்தொகை 1958 ஆகும். இதில் 987 ஆண்களும் 971 பெண்களும் உள்ளனர். பாலின விகிதம் 984. கல்வியறிவு விகிதம் 66.51 ஆகும்
# இராமேசுவரி நேரு


**இராமேசுவரி நேரு**, இயற்பெயர் இராமேசுவரி இரைனா, (1886-1966) இந்தியாவைச் சார்ந்த ஒரு சமூக செயற்பாட்டாளராவார். ஏழை மக்கள் மற்றும் பெண்களின் உயர்வுக்காக உழைத்தார். 1902இல் மோத்தி லால் நேருவின் மருமகன் மற்றும் சுதந்திர இந்தியாவின் பிரதம மந்திரி சவகர்லால் நேருவின் உறவினரான பிரிச்சிலால் நேருவை மணம்புரிந்தார். அவரது மகன், பரசு குமார் நேரு, இந்திய அரசுப் பணியாளராக இருந்து, பல மாநிலங்களில் கவர்னராக இருந்தார்.  

சிறீ தர்பன் என்ற பெண்களுக்கான இந்தி மாத இதழின் ஆசிரியராக 1909 முதல் 1924 வரை இருந்தார். இவர், அகில இந்திய பெண்கள் மாநாட்டின் நிறுவனர்களுள் ஒருவர். மேலும் 1942இல் அதன் தலைவராகத் தேர்ந்தெடுக்கப்பட்டார். கோப்பன்கேகனில் நடைபெற்ற உலக பெண்கள் அகல் பேரை மற்றும் 1961ல் கேரோவில் நடைபெற்ற ஆப்பிரிக்க-ஆசிய பெண்கள் மாநாட்டிற்கு பிரதிநிதிகளை வழிநடத்திச் சென்றார்.  

1955இல் இவரது சமூக சேவைக்காக இந்திய அரசாங்கம் இவருக்கு பத்தும விபூசன் விருதினை வழங்கியது. 1961இல் லெனின் அமைதி பரிசினைப் பெற்றார்..
# கம்பர்நத்தம்


**கம்பர்நத்தம்** தஞ்சாவூர் மாவட்டம், பாபநாசம் வட்டம்,  அம்மாப்பேட்டை வருவாய் ஒன்றியத்துக்குட்பட்ட, ஒரு கிராமமாகும். அம்மாப்பேட்டை வருவாய் ஒன்றியத்துக்குட்பட்ட  46 பஞ்சாயத்து கிராமங்களில் கம்பர்நத்தம் ஒன்றாகும்  

## விளக்கப்படங்கள்
2011 மக்கள் தொகை கணக்கெடுப்பு படி,கம்பர்நத்தம் கிராமத்தில் மொத்தம் 2536 நபர்கள் உள்ளனர். 620 குடும்பங்கள் உள்ளன, இதில் 1249 ஆண்கள் மற்றும் 1287 பெண்கள் உள்ளனர்.  

## எழுத்தறிவு விகிதம்
கிராம மக்களின் எழுத்தறிவு விகிதம் வெறும் 63% மட்டுமே ஆகும். 2536 இல்1614பேர் மட்டுமே கல்வியறிவு பெற்றவர்களாக உள்ளனர் . ஆண் கல்வியறிவு விகிதம் 71% மற்றும் பெண் எழுத்தறிவு விகிதம் 55% ஆகும்.
# கடதங்குடி

காடந்தங்குடிதஞ்சாவூர் மாவட்டம் பட்டுக்கோட்டை வட்டாரத்தில் உ<nowiki/>ள்ளது.  

## விளக்கப்படங்கள்
2001 மக்கள் தொகை கணக்கெடுப்பின்படி கடதங்குடி கிராமத்தில் மொத்தம் 1527 பேர் உள்ளனர். இதில்  795 ஆண்களும் 732 பெண்களும் உள்ளனர். பாலின விகிதம் 921. கல்வியறிவு விகிதம் 73.37 ஆகும்
# கார்காவயல்


**கார்காவயல்**, (*Karagavayal*) என்பது இந்தியாவில், தமிழ்நாடு மாநிலத்தில், தஞ்சாவூர் மாவட்டம், பட்டுக்கோட்டை வட்டத்தில் உள்ள கிராமம் ஆகும்.  

## மக்கட்தொகை
2011 ஆம் ஆண்டு மக்கள் தொகை கணக்கெடுப்பின்படி கார்காவயல் கிராம, மொத்த மக்கட்தொகை 1773 ஆகும். இதில்  862 ஆண்களும் 911 பெண்களும் உள்ளனர். பாலின விகிதம் 1057. கல்வியறிவு விகிதம் 75.47 ஆகும்
# கும்பர்லி மலைக் கணவாய்

**கும்பர்லி மலைக் கணவாய், **இந்தியவின்  மகராட்டிர.மாநிலத்தின் கடலோர மாவட்டமான இரத்தினகிரியின் கொன்கன் பகுதியையும் சாட்டாரா மாவட்டத்தின் தேசு பகுதியையும் இணைக்கிறது. மேற்குத் தொடர்ச்சி மலையினுடாகச் செல்கிறது. மகராட்டிரத்தின் ககொன்கன் மற்றும் காட்மாத்தாவை இணைக்கக்கூடிய சில இணைப்புச் சாலைகளில் இதுவும் ஒன்று. ஒரு மாநில உநெடுஞ்சாலை 625மீ உயரத்தில், உள்ளது. இது இரத்தினகிரி மாவட்டத்தின் சீபுலன் நகர்ததையும் சாட்டாரா மாவட்டத்தின் காராட்டையும் இணைக்கிறது. கிழக்கு பகுதியின் அருகே கொன்யா அணை உள்ளது.  

## அமைவிடம்
இந்த கணவாய் காராட்-சீபுலன் மாநில நெடுஞ்சாலையில் அமைந்துள்ளது. உம்பிராசு அருகே இச்சாலை தேசிய நெடுஞ்சாலை -நான்கோடு இணைகிறது. மல்கார்பேத், படன் மற்றும் கோயானாநகர் இச்சாலையில் அமைந்த முக்கிய நகரங்களாகும்.
# சந்தநாபுரிக் கணவாய்


**சந்தநாபுரிக் கணவாய்** பூனே-நாசிக் தேசிய நெடுஞ்சாலையில் (NH50) சகாயத்திரியினுடாக செல்கிறது. சந்தநாபுரிக் கணவாயின் ஒரு முனையில் சந்தநாபுரி கிராமமும் மற்றொரு முனையில் கொர்கோவன் கிராமமும் உள்ளன. சகாயத்திரில் மிகவும் சிரமமான கணவாய் இது.ஏனென்றால் இதில் பல சரிவான திருப்பங்கள் இருக்கின்றன. மும்பையின் அருகே இருப்பதால், பூனே-நாசிக் இடையே கடுமையான போக்குவரத்து நெரிசல் நிலவுகிறது. மும்பை, பூனே மற்றும் நாசிக், மகராட்டிரத்தின் தொழில் முக்கோணமாக இருப்பதால் இக்கணவாய், போர் மற்றும் கராசா அல்லது துளு கணவாய் போன்று முக்கியத்துவம் பெறுகிறது.  

இக்கணவாயில், பழைய 2 வழி சாலைக்கு பதில் 4 வழி சாலையாக தேசிய நெடுஞ்சாலை-50 மாற்றப்பட்டு 2017 மார்ச் முதல் போக்குவரத்திற்காகத் திறக்கப்பட்டுள்ளது.
# சாட்மாலா மலைத்தொடர்


**சாட்மாலா** (*Satmala*), மகராட்டிர மாநிலம் நாசிக் மாவட்டம் வழியாகச் செல்லும் ஒரு மலைத் தொடராகும். சகாயத்திரி மலைத்தொடரின் ஒரு பகுதியாகும். இச்சிகரம் மாவட்டத்தின் பெரும்பாலான பகுதிகளிலிருந்தும், முக்கிய இடங்களிலிருந்தும் பார்க்க முடியும். இச்சிகரங்களில் உயரமான சிகரமான தோதப்(1,451அடி), மகராட்டிரத்தின், கல்சுபாய் மற்றும் சால்கருக்கு அடுத்த மூன்றாவது உயரமான சிகரமாகும். மேற்கு தொடர்ச்சி மலைகளில் 29வது உயரமான மலையாகும். இதன் கிழக்கு பகுதியில் சான்வாடு தொடர் அமைந்துள்ளது. சாட்மாலா என்ற பெயரில் தெலுங்கானாவிலும் ஒரு மலைத்தொடர் உள்ளது.  

## மலைகளின் பட்டியல்
| தோடாப் | 1472 | நாசிக் | 2nd highest peak in நாசிக்கில் இரண்டாவது உயரமான இடம். |
| --- | --- | --- | --- |
| சப்தசுருங்கி | 1,264 | இந்து ஆன்மிக சுற்றுலாத் தலம் |  |
# திரியம்பகேசுவர் தொடர்



**திரியம்பகேசுவர் தொடர்** (*Trimbakeshwar Range*) மகாராட்டிர மாநிலத்தில் நாசிக்கில் மேற்குத் தொடர்ச்சி மலையின் ஒரு பகுதியாகும். இது நாசிக்கிலிருந்து சுமார் 30 கி.மீ. தொலைவில் தென்மேற்கு திசையில் அமைந்துள்ளது. பிரம்மகிரி மலையின் சேண வடிவிலான தாழ்வுப் பகுதி, இப்பகுதியினை பாதுகாக்கின்றது. திரியம்பாக்கு நகரத்தின், திரியம்பகேசுவரர் சிவன் கோயிலுக்கு இந்து பக்தர்கள் பெரும் அளவில் வருகை புரிகின்றனர். இந்தியாவின் இரண்டாவது நீளமான ஆறான கோதாவரி, இத்தொடரின் வட திசையில் உற்பத்தியாகின்றது. இதன் தென் திசையில் உள்ள மலைகளில் அடர்ந்த காடுகள் காணப்படுகின்றன. T NH848 மூலம் நகரத்திலிருந்து, இதம்மலைத்தொடரினை அடையலாம்.  

## சிகரங்களின் பட்டியல்
| பிரம்மகிரி | 1,295 |  |
| --- | --- | --- |
| அஞ்சநேரி | 1,280 |  |
| கரிகர் | 1,120 |  |
| பாசுகர்காத் | 1,086 |  |
| திரிங்கால்வாடி | 987 |  |
| கார்காத் | 962 |  |
| தோரியா | 926 |  |
| வாலவிகிர் | 916 |  |
| காவுனெய் | 914 | } |
# மாந்தர்ரே



|leader_title1 =  
|leader_name1 =  
|leader_title2 =  
|leader_name2 =  
|leader_title3 =  
|leader_name3 =  
|founder = டியாகோ டெ மான்டெமேயர்  
|established_title = நிறுவல்  
|established_date = செப்டம்பர் 20, 1596  
|established_title2 = நிறுவப்பட்டபோது  
|established_date2 = *எங்களன்னை மாந்தர்ரேயின் பெருநகர நகரம்*  
(*Ciudad Metropolitana de Nuestra Señora de Monterrey*)  
|established_title3 =  
|established_date3 =  
|named_for =  
|area_magnitude =  
|area_total_km2 = 969.70  
|area_total_sq_mi =  
|area_land_km2 =  
|area_land_sq_mi =  
|area_water_km2 =  
|area_water_sq_mi =  
|area_water_percent =  
|area_urban_km2 =  
|area_urban_sq_mi =  
|area_metro_km2 = 5346.80  
|area_metro_sq_mi =  
|population_as_of = 2015  
|population_note =  
|population_total = 1109171  
|population_density_km2 = 2532  
|population_density_sq_mi =  
|population_metro = 4704929  
|population_density_metro_km2 = 923  
|population_density_metro_sq_mi =  
|population_urban =  
|population_blank1_title =  
|population_blank1 =  
|population_footnotes =  
|timezone = மத்திய சீர்தர நேரம் மெக்சிக்கோவின் மூன்றாவது மிகப்பெரிய பெருநகரத் தொகுப்பும் ஒன்பதாவது பெரிய நகரமுமாகும். மாந்தர்ரே வடக்கு மெக்சிக்கோவின் வணிக மையமாகவும் பல பன்னாட்டு நிறுவனங்களின் இருப்பிடமாகவும் விளங்குகின்றது.  

இந்த நகரம் மெக்சிக்கோவின் செல்வச்செழிப்பு மிக்க நகரங்களில் ஒன்றாக விளங்குகின்றது. 2017இல் இதன் மொத்த உள்நாட்டு உற்பத்தி US$142 பில்லியனாக இருந்தது. மாந்தர்ரேயின் கொள்வனவு ஆற்றல் சமநிலைப்படுத்திய தனிநபர் மொத்த உள்நாட்டு உற்பத்தி கிட்டத்தட்ட US$35,500 ஆக உள்ளது; இது நாட்டின் தனிநபர் உற்பத்தியான US$18,800 போல இருமடங்கானது. இது உலக பீட்டா நகர்களில் ஒன்றாக கருதப்படுகின்றது. உலகப் பொதுவர் மாநகராகவும் போட்டிமிகு நகராகவும் உள்ளது. ஆழ்ந்த வரலாறும் பண்பாடும் உள்ள மாந்தர்ரே மெக்சிக்கோவின் மிகவும் முன்னேற்றமடைந்த நகரங்களில் ஒன்றாகும். இது மிகவும் "அமெரிக்கத்தனம்" கொண்ட நகராகவும் குறிப்பிடப்படுகின்றது.  

முக்கியமான தொழில் மற்றும் வணிக மையமாக உள்ளதால் மாந்தர்ரேயில் பல மெக்சிக்கோ நிறுவனங்களின் தாயகமாக விளங்குகின்றது; குருப்போ அவாந்தே, இலானிக்சு எலெக்ட்ரானிக்சு, ஓக்ரேசா, CEMEX, வித்ரோ, OXXO, FEMSA, தினா, குரூப்போ ஆல்பா இங்குள்ள சில நிறுவனங்களாகும். இங்குள்ள பன்னாட்டு நிறுவனங்களாவன: சீமென்ஸ், அக்சென்ச்சர், டெர்னியம், சோனி, தோஷிபா, கேரியர், விர்ல்பூல், சேம்சங், டொயோட்டா, பாப்காக் & வில்காக்ஸ், டேவூ, பிரித்தானிய அமெரிக்க புகையிலை, நோக்கியா, டெல், போயிங், எச்டிசி, ஜெனரல் எலக்ட்ரிக், ஜான்சன் கன்ட்ரோல்சு, கமேசா, எல்ஜி, SAS நிறுவனம், குருண்ட்போசு, டான்போசு, குவால்போன், டெலிபர்பார்மன்சு  

வடகிழக்கு மெக்சிக்கோவில், மாத்ரே ஓரியன்டல் மலையின் அடிவாரத்தில் மாந்தர்ரே அமைந்துள்ளது. இந்த குடியிருப்பை 1596இல் டியாகோ டெ மான்ட்மேயர் நிறுவினார். மெக்சிகோ விடுதலைப் போருக்குப் பின்னர் மாந்தர்ரே ஓர் முக்கியமான வணிக மையமாக மாறியது.
# சென்னை மாகாண சுதேச ஆட்சிப்பகுதி முகமை


**சென்னை மாகாண சுதேசி ஆட்சிப் பகுதி முகமை** அல்லது **சென்னை அரசாங்க பேராள ஆட்சி வட்டாரங்கள்** (**Madras States Agency)** என்பது பிரித்தானிய இந்தியாவின் மறைமுக ஆட்சி நடந்த சுதேச அரசுகளின் ஒரு காலனித்துவ அமைப்பாகும். 1923 ஆம் ஆண்டு நிறுவப்பட்ட இந்த ஐந்து சுதேச அரசுகள் பின்வருமாறு :  

- திருவிதாங்கூர், மகாராஜாவுக்கு பாரம்பரியமாக 19 குண்டு மரியாதை அளிக்கப்பட்டது;
- கொச்சி, மகாராஜாவுக்கு பாரம்பரியமாக 17 குண்டு மரியாதை அளிக்கப்பட்டது;
- புதுக்கோட்டை, ராஜாவுக்கு பாரம்பரியமாக 11 குண்டு மரியாதை அளிக்கப்பட்டது;
- பங்கனப்பள்ளி, நவாப்புக்கு பாரம்பரியமாக 9 குண்டு மரியாதை அளிக்கப்பட்டது;
- சந்தூர், ராஜாவுக்கு குண்டு வணக்கமில்லா மரியாதை அளிக்கப்பட்டது.

## வரலாறு
1923 ஆம் ஆண்டுக்கு முன்னர்வரை, சென்னை மாகாணத்துக்கு அருகில் இருந்த இந்த ஐந்து சுதேச அரசுகளும், பொதுவாக இவற்றக்கு அருகில் இருந்த சென்னை மாவட்டத்தின் மாவட்ட ஆட்சிரியரின் பொறுப்பில் இருந்தன. 1923 ஆம் ஆண்டில், அனைத்து சுதேச அரசுகளும் இந்திய அரசாங்கத்தின் நேரடி கட்டுப்பாட்டின் கீழ் கொண்டு வரப்பட்டன, தனிப்பட்ட அமைப்புகள் அகற்றப்பட்டு இந்திய கவர்னர் ஜெனரலின் பொறுப்பில் ஒற்றை தனி நிறுவனமாக மாற்றப்பட்டது.  

திருவாங்கூருக்கான முகவர் அதன்  தலைநகரான திருவனந்தபுரத்தில் இருந்தார். அவர் சுதேச அரசுகளின் வெளியுறவு மற்றும் புது தில்லியில் உள்ள மத்திய அரசாங்கத்துடன் அவர்களின் உறவை மேற்பார்வை செய்தார்.  

இந்தியா 1947 இல் சுதந்திரமடைந்தபோது அந்த முகமை ரத்து செய்யப்பட்டது. 1947 மற்றும் 1950 ஆம் ஆண்டுகளுக்கு இடையில், திருவாங்கூர் மற்றும் கொச்சி தவிர மற்ற சுதேச அரசுகள் சென்னை மாகாணத்தின் அண்டை மாவட்டங்களுடன் இணைந்தன.  

## தலைமை அலுவலர்கள்

### பேராளர்கள்
| 1 | சி.டபிள்யூ. ஈ. கோட்டன் | 26 சூன் 1923 | 4 மே 1926 | 1 |  |
| --- | --- | --- | --- | --- | --- |
| 2 | எச். ஏ. பி. வெர்னான் (பொறுப்பு) | 4 மே 1926 | 11 நவம்பர் 1926 | 1 |  |
| 3 | சி.டபிள்யூ. ஈ. கோட்டன் | 9 நவம்பர் 1926 | 18 ஏப்ரல் 1928 | 2 |  |
| 4 | சி. ஜி. குரோசெய்தே | 19 ஏப்ரல் 1928 | 4 திசம்பர் 1929 | 1 |  |
| 5 | ஏ. என். எல். கேடர் | 4 திசம்பர் 1929 | 20 அக்டோபர் 1930 | 1 |  |
| 6 | எச். ஆர். என். பிரிச்சர்ட் | 20 அக்டோபர் 1930 | 21 நவம்பர் 1932 | 1 |  |
| 7 | டொனால்ட் முஹைல் ஃபீல்ட் | 21 நவம்பர் 1932 | 22 பெப்ரவரி 1935 | 1 |  |
| 8 | டபிள்யூ. ஏ எம். கார்ஸ்டின் | 22 பெப்ரவரி 1935 | 19 நவம்பர் 1936 | 1 |  |
| 9 | கிளரிமோன் பெர்சிவல் ஸ்கிரின் | 19 நவம்பர்  1936 | 1 ஏப்ரல் 1937 | 1 | } |

### ரெசிடென்சி
1937 ஏப்ரல் 1 இல், சென்னை அரசு முகமையானது ரெசிடென்சியாக  மாற்றப்பட்டது,  மற்றும்   1939 சனவரி 1 அன்று, பங்கனப்பள்ளி மற்றும் சாந்தூரின் சுதேச அரசுகள் மைசூர் ரெசிடென்சிக்கு மாற்றப்பட்டன.
# வரன்தா மலைக்கணவாய்

**வரன்தா மலைக்கணவாய்** (वरंधा घाट) மகராட்டிர மாநிலதின் தேசிய  நெடுஞ்சாலை-4 மற்றும் கொன்கனுக்கிடையேயான ஒரு மலைக்கணவாயாகும். மேற்குத் தொடர்ச்சி மலையின் முகட்டில் அமைந்துள்ள வரன்தா மலைக்கணவாய், அதன் சூழல், அழகிய அருவிகள், குளங்கள் மற்றும் அடர்ந்த காடுகளுக்கு பெயர்பெற்றது.  

## புவியியல்
வரன்தா மலைக்கணவாய், சாகாயத்தி ரி மலைத்தொடரினுடாகச் சென்று போரிலிருந்து மகாது செல்லும் வழியில் இணைகிறது.  கொன்கனிலிருந்து பூனேவிற்கு செல்லும் வழிகளில் இதுவும் ஒன்று. இது பூனேவிலிருந்து, 108கிமீ தொலைவில் உள்ளது. நிராதேவ் அணையிலிருந்து கணவாய்க்கு வரும் வழியில் பல ஊசிகொண்டை வளைவுகள் உள்ளன. மேலும்,  இப்பாதை அணையின் காயல் நீரினை சற்றி வருவதாக அமைந்துள்ளது.  

இப்பாதையிலிருந்து 15கிமீ தொலைவில் சிவதார்கல் என்ற இடம் ஒரு பிரபலமான சுற்றுலாத்தலமாகும்.
# அம்பா மலைக்கணவாய்


**அம்பா மலைக்கணவாய் ** (*Amba Ghat*) என்பது இந்தியாவின், மகராட்டிர மாநிலம் இரத்தினகிரி-கோலாப்பூர் சாலையில் அமைந்துள்ள ஒரு கணவாய் ஆகும். இந்த சாலை கடல் மட்டத்திலிருந்து 2000அடி உயரத்தில் அமைந்துள்ளது. இக்கணவாய் சகாயத்திரி மலைத்தொடரில் (மேற்குத் தொடர்ச்சி மலைகள்) அமைந்துள்ளது. மேலும், இம்மலை கண்களை கவரும்படியாகவும், இரம்மியமான காலநிலையையும் கொண்டது. இது கோலாப்பூர் மாவட்டத்தின் ஷாஹுவாடிக்கு அருகில் அமைந்துள்ளது.  பாவன்கிந்து மற்றும் விசால்காத் ஆகியவை அருகே உள்ள புகழ் பெற்ற இடங்களாகும். கொல்காப்பூரில் வசிப்பவர்களுக்கு ஒரு சிறந்த சுற்றுலாத்தளமாகும்.  

இப்பகுதி பாராகிளைடிங் விளையாட்டுக்கான இடமாகவும் மாறியுள்ளது.
# ஐயோனியா


யின் எபேசஸ் நகரத்தில் கிடைத்த உலோக நாணயத்தின் முன்புறத்தில் மான்; பின்புறத்தில் சதுர வடிவ முத்திரை]]  

**ஐயோனியா** (**Ionia**) (பண்டைய கிரேக்கம்: Ἰωνία, *Ionía* or Ἰωνίη, *Ioníe*) பண்டைய அனதோலியாவின் ஏஜியன் கடற்கரையில் (தற்கால துருக்கி) அமைந்த நகரமாகும். சிர்னா என அழைக்கப்படும் இஸ்மீர் அருகே அமைந்தது ஐயோனியா. இதன் வடக்கில் கிரேக்கர்களின் ஐயோனியா கூட்டமைப்பின் குடியிருப்புகள் கொண்டது.  

ஐயோனியா பிரதேசம், பாரசீக அகாமனியப் பேரரசின் மாகாணங்களில் ஒன்றாக இருந்தது. ஐயோனியாவில் கிரேக்கர்களும், அகாமனியப் பேரரசின் பாரசீகர்களும் அதிகம் வாழ்ந்தனர்.  

கிமு 499 முதல் 486 முடிய ஐயோனியாவில் கிரேக்கர்கள் கிளர்ச்சி செய்த போது, கிரேக்க-பாரசீகப் போர்கள் மூலம் கிரேக்க ஐயோனியர்களை முதலாம் டேரியஸ் ஒடுக்கினார்.  

## எல்லைகள்
ஐயோனியாவின் வடக்கில் எயோலசும், கிழக்கில் லிடியாவும், தெற்கில் கரியாவும், மேற்கில் ஏஜியன் கடலும் எல்லைகளாகக் கொண்டது.  

## புவியியல்
ஐயோனியா, வடக்கிலிருந்து தெற்காக 150 கிலோ மீட்டர் நீளமும், கிழக்கிலிருந்து மேற்காக 60 முதல் 90 கிலோ மீட்டர் நீளம் கொண்டது.  

## அரசியல்
வரலாற்றில் ஐயோனியா பிரதேசம், கிரேக்க, உரோம மற்றும் பாரசீகர்களின் ஆட்சிப் பகுதியாக விளங்கியதால் இங்கு கிரேக்கர்கள் மற்றும் பாரசீகர்களின் அரசியல் செல்வாக்கு அதிகம் இருந்தது.  

## மக்கள் தொகையியல்
கிரேக்க வரலாற்று அறிஞர் எரோடோட்டசுவின் கூற்றுப்படி, ஐயோனியவின் 12 நகரங்களில் மக்கள் வாழ்ந்ததனர். வடக்கு ஐயோனியாவில் கிரேக்க நாட்டின் பெலிப்பினோ மக்கள் வாழ்ந்ததாக குறிப்பிடுகிறார். ஐயோனியாவின் நகரங்கள் மிலெட்டஸ், மையூஸ், பிரைனி, எபிசுஸ், கோலோபோன், லெபிடோஸ், தியோஸ், போசியா, சமோஸ் மற்றும் சியோஸ் ஆகும். இஸ்மீ எனும் ஸ்மிர்னா நகரம் பின்னர் ஐயோனியர்களின் குடியிருப்பாக மாறியது. நவீன துருக்கியில் ஐயோனியா பகுதி மக்களை யுனான்கள் என்று அழைக்கின்றனர்.  

## வரலாறு
, ஐயோனியப் பகுதியில் (பச்சை நிறத்தில்) ஐயோனியக் கிரேக்க குடியிருப்புகள்]]  
கிமு 16ம் நூற்றாண்டிலிருந்து, 12ம் நூற்றாண்டு வரை ஐயோனியா பகுதி, கிரேக்க இட்டையிட்டுப் பேரரசின் பேரரசின் பகுதியாக இருந்தது.  

11ம் நூற்றாண்டு முதல் கி கிரேக்கர்கள் ஐயோனியாப் பகுதிகளில் குடியேறத் துவங்கினர்.  

### லிடியாப் பேரரசில்

கிமு 700ல் லிடியாப் பேரரசின் கீழ் ஐயோனியா சென்றது.  

### அகாமனிசியப் பேரரசில்
கிமு 550 முதல், முதலாம் சைரஸ் காலத்தில் அகாமனியப் பேரரசின் மாகாணங்களில் ஒன்றாக ஐயோனியா இருந்தது. முதலாம் டேரியஸ், கிரேக்கர்களுடன் கிமு 499 முதல் 486 முடிய நடத்திய கிரேக்க-பாரசீகப் போர்கள் மூலம் ஐயோனியாவில் கிளர்ச்சியைத் தூண்டிய கிரேக்கர்களை அடக்கினார்.  

### கிரேக்கர் ஆட்சியில்
பேரரசர் அலெக்சாண்டர் காலத்தில், ஐயோனியா நகரங்கள் தன்னாட்சியுடன் விளங்கியது.  

### ஹெலனிய காலம்
பேரரசர் அலெக்சாண்டருக்குப் பின் ஹெலனிய காலத்தில், ஐயோனியா செலூக்கியப் பேரரசின் ஒரு பகுதியாக விளங்கியது.  

### உரோமர் ஆட்சியில்
கிபி 330 – 1453 வரை உரோமைப் பேரரசின் பகுதியாக ஐயோனியா விளங்கியது.  

## இலக்கியக் குறிப்புகள்
- *The Ionia Sanction* (2011), by [Gary Corby]
- *[The Ionian Mission]* (1981), by Patrick O'Brian

## இதனையும் காண்க
- கிரேக்க-பாரசீகப் போர்கள்

## அடிக்குறிப்புகள்
# அம்பொலி மலைக்கணவாய்

**அம்போலி மலைக்கணவாய் ** (*Amboli Ghat*) இந்தியவின் மேற்குத் தொடர்ச்சி மலைத் தொடரில் உள்ள ஒரு கணவாயாகும். மிகவும் அழகான கணவாயான இதில் அம்பொலி மலைவாழிடம் அமைந்துள்ளது. இது கோலாப்பூரில் இருந்து சாவந்த்வாடி ( அம்போலி வழியாக) செல்லும் வழியில் உள்ளது. அடர்ந்த காடு, அருவிகள் மற்றும் அழகான இயற்கை நிலப்பரப்பால் சூழப்பட்ட இந்த மலைத்தொடர் அதிக மழையைப் பெறுகிறது. மகாராட்டிராவின் சுற்றுலாத்தலங்களுள் இதுவும் ஒன்று.  

## தாமி மரணம்
அம்பொலி கணவாயில், 31 சூளை 2017ல் இரண்டு சுற்றுலாப் பயணிகள், தாமி எடுக்க முயன்ற போது 2,000அடி ஆழப் பள்ளத்தில் விழுந்து இறந்தனர்.
# இட்ரியம் பாசுபைடு



**இட்ரியம் பாசுபைடு** *(Yttrium phosphide)* என்பது YP என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இட்ரியம் மற்றும் பாசுபரசு தனிமங்கள் சேர்ந்து இச்சேர்மம் உருவாகிறது. இட்ரியம்(III) பாசுபைடு என்றும் இதை வகைப்படுத்துகிறார்கள்.  

## தயாரிப்பு

தூய இட்ரியம் மற்றும் பாசுபரசு இரண்டையும் சேர்த்து வெற்றிடத்தில் 500–1000 °செல்சியசு வெப்பநிலைக்கு சூடுபடுத்துவதால் இட்ரியம் பாசுபைடு உருவாகிறது:  

Y + P → YP  

## பண்புகள்

நிறமற்ற திண்மமான இட்ரியம் பாசுபைடு கனசதுர படிகங்களாக உருவாகிறது.  

## பயன்கள்

சீரொளி இருமுனையங்கள் மற்றும் உயர் ஆற்றல் அதிர்வெண் பயன்பாடுகளில் இட்ரியம் பாசுபைடு ஒரு குறைக்கடத்தியாகப் பயன்படுகிறது.
# இட்ரியம்(III) புளோரைடு



**இட்ரியம்(III) புளோரைடு** *(Yttrium(III) fluoride)* என்பது YF<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இட்ரியம் மற்றும் புளோரின் ஆகிய தனிமங்கள் சேர்ந்து இச்சேர்மம் உருவாகிறது. இயற்கையில் தூய நிலையில் இது கிடைப்பதில்லை. புளோரைடு கனிமங்களில் டுவெய்டைட்டு- (Y) (Y,Na)6Ca6Ca6F42 மற்றும் காக்ரினைட்டு-(Y) NaCaY(F,Cl)6 வகை சேர்மங்களாக இது கலந்துள்ளது. சில சமயங்களில் புளோரைட்டு கனிமத்திலும் கூட்டுக் கலவையாக இட்ரியத்துடன் சேர்ந்துள்ளது.  

## தயாரிப்பு

புளோரினுடன் இட்ரியா எனப்படும் இட்ரியம் ஐதராக்சைடை ஐதரோ புளோரிக் அமிலத்துடன் சேர்த்து வினைபுரியச் செய்வதால் YF3 உருவாகிறது.  

:Y(OH)<sub>3</sub> + 3HF → YF<sub>3</sub> + 3H<sub>2</sub>O  

## தோற்றம்

வாய்மிரைட் கனிமமாக இட்ரியம்(III) புளோரைடு தோன்றுகிறது  

உலோக இட்ரியம் தயாரிப்பிலும், மென்படலங்கள், கண்ணாடிகள், பீங்கான்கள் தயாரிப்பிலும் இட்ரியம்(III) புளோரைடு பயன்படுத்தப்படுகிறது.  

## தீங்குகள்

அமிலங்கள், ஈரப்பதம், தீவிர செயலூக்கம் மிக்க உலோகங்கள் ஆகியவற்றிடமிருந்து இச்சேர்மத்தை விலக்கி வைக்கவேண்டும்.
# தாம்கினி கணவாய்

**தாம்கினி கணவாய்** என்பது இந்திய மாநிலமான மகராட்டிரத்தில் முல்சி மற்றும் தாம்கினிக்கிடையே அமைந்துள்ள ஒரு கணவாய் ஆகும்.  

மேற்குத் தொடர்ச்சி மலையின் முகட்டில் அமைந்துள்ள தாம்கினி கணவாய் அதன் அழகிய சூழல், அருவிகள், குளங்கள் மற்றும் அடர்ந்த காடுகளுக்கு பெயர்பெற்றதாகும். இக்கணவாயைப் பார்க்க ஆகத்து மற்றும் செப்டம்பர் ஏற்ற மாதங்களாகும். தாம்கினி கணவாய், முல்சி அணையிலிருந்து தொடங்கி பழத்தொட்ட அருந்தகத்தில் முடிகிறது.  

## வரலாறு
முன்பு டாடா சக்தி நிறுவனத்திடம் நிலபரப்பு இருந்ததால், தாம்கினி கணவாய் வழியே செல்ல அனுமதியில்லை. கொன்கனிலிருந்து பூனே மற்றும் லோனாவாலா செல்ல இவ்வழித்தடம் முன்வைக்கப்பட்டுள்ளது .  

## சாலை
தாம்கினி கணவாய், சகாயத்திரி மலைத்தொடரினுடாகச் சென்று முல்சி-தாம்கினியில் இணைந்து, பூனேவிலிருந்து கொன்கனிற்கு வழியாக அமைந்துள்ளது. இக்கணவாயின் நீளம் 15கிமீ. இப்பகுதியில் அதிகமான மேடு பள்ளங்கள் இருக்கின்றன. மாரிக் காலத்தில், இப்பகுதி பல அருவிகள், சிறு ஓடைகள் என பச்ச பசேலன காட்சியளிக்கின்றன. பூனேவிலிருந்து கோவா நெடுஞ்சாலையில் (NH17) செல்ல பல மாநில பேருந்துகள் உள்ளன.  

மும்பையிலிருந்து, மும்பை-கோவா நெடுஞ்சாலை வழியாக கொலாது சென்று, பின்பு, பூனே-முல்சி அணை காயலினை கடந்து தாம்கினி கணவாயினை அடையலாம். இக்கணவாய் கொலாது மற்றும் காயலுக்கு இடையே அமைந்துள்ளது. இது பார்பத்ற்கு பச்சைக் கம்பளம் போர்தியது போல் இருக்கும். இங்கு ஆரவாரத்துடன் ஓடும் ஓடைகள், கரு மேகங்கள் மற்றும் அவ்வப்போது தோன்றும் அருவிகள் என பார்வையாளர்களை கவருகிறது.  

இக்கணவாயிலிருந்து, முல்சி அணை காயல் சாலை வழியாக பால்சியில் உள்ள அருவிக்கு செல்லலாம்.  இந்நாட்களில் இவ்வருவியில் கூட்டம் அலைமோதுகிறது. இவ்வருவியைத் தாண்டி கோலாது, உள்ளது. இங்குள்ள குண்டலிகா ஆற்றில் தெப்பம் ஒட்டுதல் பிரபலமடைந்து வருகிறது.
# அம்மனங்குடி

அம்மனங்குடி, தஞ்சாவூர் மாவட்டத்தில் கும்பகோணம் தாலுக்காவில் உள்ளது. சோழர் படையின் தலைமை தளபதியாக பணியாற்றிய கிருஷ்ணன் ராமன் பிரம்மயாயரின் பிறப்பிடமாக  திகழ்கிறது.  

## விளக்கப்படங்கள்
2001 ஆம் ஆண்டு கணக்கெடுப்பின்படி மொத்த மக்கள் தொகை , 1356. இதில்  685 ஆண்களும் 671 பெண்களும்  இருந்தனர். பாலின விகிதம் 980. கல்வியறிவு விகிதம் 78.64 ஆகும்.
# கே. சிவமூர்த்தி

**சிவமூர்த்தி காசினா நய்க் **என்பவர்  கே. சிவ மூர்த்தி எனும் பெயரால் அழைக்கப்படுகிறார். இவர் இந்தியாவின் கர்நாடக மாநிலத்திலுள்ள தாவண்கரே மாவட்டத்தின் மயாகோண்டா தொகுதியின் சட்டமன்ற  உறுப்பினராக உள்ளார். இவர் 2013 ஆம் ஆண்டில் தேர்ந்தெடுக்கப்பட்டார்.  என். லிங்கனாவைத் தோற்கடித்து எம்.பசவராஜா நாயக வெற்றி பெற்றார்.
# அம்மதோட்டம்

**அம்மதோட்டம் **,இந்தியாவில் ,தமிழ்நாடு,  தஞ்சாவூர் மாவட்டம், கும்பகோணம் தாலுக்கா<nowiki/>வில்   உள்ள ஒரு கிராமம் ஆகும்.  

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, அம்மதோட்டத்தில்  78 பேர்கள்.  இதில் ஆண்கள்  39, பெண்கள் 39 பேர் உள்ளனர். பாலின விகிதம் 1000. கல்வியறிவு விகிதம் 69.44 ஆகும்
# அரியபடைவீடு

ஆரியப்படைவீடு தஞ்சாவூர் மாவட்டத்தில் கும்பகோணம் தாலுக்காவில் உள்ள ஒரு கிராமம் ஆகும்.  
இங்கு ஆரியம் ( ஆசியா) வரை சென்று போர்புரியும் இராஜராஜசோழ பேரரசின் படைவீரர்கள் தங்கி இருந்தமையின் காரணமாக இந்த ஊர் பெயர் ஆரியப்படைவீடு என உருவாகியது.  

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, ஆரியப்படைவீடு கிராமத்தில் மொத்தம் 922 பேர் இருந்தனர்.இதில் 481 ஆண்களும், 441 பெண்களும் இருந்தனர். பாலின விகிதம் 917. கல்வியறிவு விகிதம் 78.9 ஆகும்.
# சுமங்கலி (தொலைக்காட்சித் தொடர்)



**சுமங்கலி** என்பது சன் தொலைக்காட்சியில் மார்ச் 6, 2017 முதல் சூலை 13, 2019 ஆம் ஆண்டு வரை திங்கள் முதல் சனி மதியம் 12 மணிக்கு ஒளிபரப்பாகி, 672 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும். இந்தத் தொடரை சத்ய ஜோதி பிலிம்ஸ் தயாரிக்க, திவ்யா, ஐஸ்வர்யா, சுஜீத், அக்ஷிதா, ஸ்ரீ வித்யா சங்கர், தீபா, இளராசன் போன்ற பலர் நடித்துள்ளார்கள். இது கணவன் மனைவிக்கு இடையேயான பாசத்தைக் கூறும் ஒரு தொடர் ஆகும்.  

## கதைச்சுருக்கம்
நடுத்தர குடும்பத்தைச் சேர்ந்த அணுவும் பணக்கார குடும்பத்தைச் சேர்ந்த சந்தோஷும் திருமணம் செய்கின்றனர். திருமணத்திற்கு பிறகு இவர்களின் வாழ்வில் நித்யா என்ற பெண்ணால் வரும் பிரச்சனைகளை தாண்டி எப்படி வாழ்வில் ஒன்றாக வாழ்ந்தார்கள் என்பதை சொல்லும் கதை தான் சுமங்கலி.  

## நடிகர்கள்
### முதன்மை கதாபாத்திரம்
- திவ்யா (2017-2019) → ஐஸ்வர்யா (2019) - அணு / ராஜா ராஜேஸ்வரி
- சுஜீத் - சந்தோஷ்
- வர்ஷினி (2017-2019) → அக்ஷிதா (2019) - நித்தியா
- அஸ்வின் குமார் - செல்வம் (2018)

### துணை கதாபாத்திரம்
- ஸ்ரீ வித்யா சங்கர் - நாகம்மா
- தீபா - பார்வதி
- இளவரசன் - வேதநாயகம்
- சுனிதா - அபி
- நவீன் குமார் - பரணி
- ஜெமினி - சங்கர பாண்டி
- சதிஷ்
- மௌரியா
- பாத்திமா
- ரேகா சுரேஷ்
- ரவி வர்மா
- துர்கா
- குட்டி ரமேஷ்
- விஷ்ணு ப்ரியா

## சர்வதேச ஒளிபரப்பு
- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரை சன் நெக்ட்ஸ் என்ற ஓடிடி தளத்தில் பார்க்க முடியும்.
# டெட்ராபெர்குளோரேட்டோ அலுமினேட்டு

**டெட்ராபெர்குளோரேட்டோ அலுமினேட்டுகள்** *(Tetraperchloratoaluminates)* என்பவை டெட்ராபெர்குளோரேட்டோ அலுமினேட்டு எதிர்மின் அயனியின் [Al(ClO4)4]− உப்புகளாகும். இந்த எதிர்மின் அயனியில் அலுமினியம் நான்கு பெர்குளோரேட்டு குழுக்களால் நான்முகி வடிவில் சூழப்பட்டுள்ளது. அயனியாக நன்கு அறியப்படும் பெர்குளோரேட்டுகள் இங்கு அலுமினியத்துடன் சகப்பிணைப்பாகப் பிணைந்துள்ளன. அலுமினியத்துடன் இணைந்துள்ள சகப்பிணைப்பு பெர்குளோரேட்டு அயனியைச் சிதைப்பதால் இது நிலைப்புத் தன்மை அற்றதாக்குகிறது .  

## உருவாக்கம்
நைட்ரோனியம் பெர்குளோரேட்டு மற்றும் நீரற்ற அலுமினியம் குளோரைடு இரண்டும் துல்லியமான அளவுகளில் நீர்ம கந்தக டையாக்சைடில் கலந்து நைட்ரோனியம்டெட்ராபெர்குளோரேட்டோ அலுமினேட்டு உருவாக்கப்படுகிறது .  

மூன்று மோல் நைட்ரோனியம் பெர்குளோரேட்டு மற்றும் ஒரு மோல் நீரற்ற அலுமினியம் குளோரைடு மற்றும் ஒரு மோல் அமோனியம் பெர்குளோரேட்டு ஆகியவை நீர்ம கந்தக டையாக்சைடில் சேர்க்கப்பட்டு அமோனியம்டெட்ராபெர்குளோரோ அலுமினேட்டு உருவாக்கப்படுகிறது
# ஜி. ராஜ் குமார்

**கோல்கொண்டா ராஜ் குமார்** (பிறந்த 18 ஜூன் 1953) ஒரு இந்திய அரசியல்வாதி ஆவார். மற்றும் இந்தியாவின் தெலுங்கானா மாநிலத்தின் ஹைதராபாத் நகரத்தின் ஹைதராபாத் மாநகர மாநகராட்சியின்  துணை மேயராக  இருந்தார். மேலும் இவர் இந்திய தேசிய காங்கிரஸ் கட்சியை  சோ்ந்தவா் ஆவார்.  

## ஆரம்ப வாழ்க்கை
ராஜ் குமார் ஹைதராபாத்தில் பிறந்தார். தெலுங்கானாவின், பாலமமா, முன்னாள் துணை நிறுவனரான அர்ஜூன் குமார் பட்டேல் ஆகியோரில் பிறந்தார்.  

## வாழ்க்கை
ராஜ் குமார் 1982 இல் காங்கிரஸ் கட்சியில் சோ்ந்தாா். 2009 இல் நடந்த உள்ளாட்சி தோ்தலில் காவடிகுடா கிளையில் வெற்றி பெற்றாா். இவர் GHMC நிலைக் குழு உறுப்பினராகவும் இருந்தார்.  

## தனிப்பட்ட வாழ்க்கை
ராஜ் குமார் அருணாவை திருமணம் செய்து கொண்டார். இவர்  இளநிலை பட்டம்  பெற்றவா்.  இவர்களுக்கு  அனுபா, ஷில்பா மற்றும் தீபா ஆகிய மூன்று மகள்கள் உள்ளனா்.
# ஜி. ஒய். கிருஷ்ணன்

**ஜி. ஒய். கிருஷ்ணன் **(அக்டோபர் 4, 1929 இல் கர்நாடகா மாநிலம், கோலார் மாவட்டம், மாதவ குரஞ்சினல்லியில் பிறந்தார்)). இவர்  இந்தியாவின் கர்நாடக மாநிலத்தில் கோலார் மக்களவைத் தொகுதியிலிருந்து 4-ஆவது மக்களவைக்கு  உறுப்பினராகத் தேர்ந்தெடுக்கப்பட்டார்.  

இவர் மேலும் கோலார் மக்களவைத் தொகுதிலிருந்து 5 வது, 6 வது, 7 வது மக்களவைகளுக்கும் உறுப்பினராகத் தேர்ந்தெடுக்கப்பட்டார்.
# எஸ். கிருஷ்ணா குமார்

** எஸ். கிருஷ்ணா குமார் **(செப்டம்பர் 6, 1939), கேராளா மாநிலம், திருவனந்தபுரம் மாவட்டம், கவேதாரில் பிறந்தார்)  கேரளா மாநில இந்திய தேசிய காங்கிரசி<nowiki/>ன் தலைவர் ஆவார். இவர் கொல்லம் மக்களவை தொகுதி<nowiki/>யிலிருந்து மக்களவை உறுப்பினராக பணியாற்றினார். இவர் 8 வது, 9 வது மற்றும் 10 வது மக்களவை<nowiki/>க்கும் தேர்ந்தெடுக்கப்பட்டார்.
# ஹர்தோய் மக்களவைத் தொகுதி


**ஹர்தோய் மக்களவைத் தொகுதி** (*Hardoi Lok Sabha constituency*; ) வட இந்தியாவின் உத்தரப் பிரதேச மாநிலத்தின் மொத்தம்  80 மக்களவை (நாடாளுமன்ற) தொகுதிகளில் ஒன்றாகும்.  

## சட்டமன்ற பிாிவுகள்
1. சவாஜ்புா்
1. ஷஹாபாத்
1. ஹர்தோய்
1. கோபமவு
1. சண்டி

## நாடாளுமன்ற உறுப்பினர்கள்
- 1957: தொரோஹா் சிவதின், பாரதிய ஜன சங்கம்
- 1957: சிக்தாலால் குப்தா, இந்திய தேசிய காங்கிரஸ்
- 1962:கிந்தா் லால், இந்திய தேசிய காங்கிரசு
- 1967: கிந்தா் லால், இந்திய தேசிய காங்கிரசு
- 1971: கிந்தா் லால், இந்திய தேசிய காங்கிரசு
- 1977:பா்மை லால், ஜனதா கட்சி
- 1980: மன்னி லால், இந்திய தேசிய காங்கிரசு (இந்திரா)
- 1984: கிந்தா் லால், இந்திய தேசிய காங்கிரசு
- 1989: பா்மை லால், ஜனதா தளம்
- 1990: சந்த் ராம், ஜனதா தள்
- 1991: ஜெய் பிரகாஷ், பாரதிய ஜனதா கட்சி
- 1996: ஜெய் பிரகாஷ், பாரதிய ஜனதா கட்சி
- 1998: உஷா வர்மா, சமாஜிவாடி கட்சி
- 1999: ஜெய் பிரகாஷ், அகில பாரதிய லோக்தந்ரிக் காங்கிரசு
- 2004: இலியாஸ் ஆஸ்மி, பகுஜன் சமாஜ் கட்சி
- 2009: உஷா வர்மா, சமாஜ்வாதி கட்சி
- 2014: அன்சுல் வர்மா, பாரதிய ஜனதா கட்சி
- 2019: ஜெய்பிரகாசு, பாரதிய ஜனதா கட்சி
- 2024: ஜெய்பிரகாசு, பாரதிய ஜனதா கட்சி

## தேர்தல் முடிவுகள்
### 2024

## மேலும் காண்க
- ஹர்தோய் மாவட்டம்
- மக்களவை தொகுதிகளின் பட்டியல்
# எமிலி இலக்தவால்லா



**எமிலி இலக்தவால்லா** (*Emily Stewart Lakdawalla*) (பிறப்பு: பிப்ரவரி 8, 1975) கோளியல் கழக முதுநிலை பதிப்பாசிரியர் ஆவார். இவர் அறிவியல் எழுத்தாளராகவும் வலைப்பதிவாளராகவும் பெயர்பெற்றவர் ஆவார். இவர் ஆசிரியரகவும் சுற்றுச்சூழல் அறிவுரைஞராகவும் பணிபுரிந்துள்ளார். இவர் செவ்வாய்ப் புவியியலிலும் புவிக்கிடப்பியலிலும்டாறிவியல் தொடர்பாடலிலும் அறிவியல் கல்வியிலும் ஆய்வுகள் செய்துள்ளார். இவர் பல்வேறு சமூக ஊடகத் தளங்களில் அறிவியல் பர்வையவை முன்வைப்பவர். இதற்காக இவர் விண்வெளியாளரிடமும் ஆர்வலரிடமும் கலந்துரையாடுவார். முகநூலிலும் கூகுள்+ இலும் இணையக் கல்ந்துரையாடலிலும் ஈடுபடுவார். இவர் பிரித்தானுயா ஒலிபரப்பிலும் தேசிய கொள்கை வானொலியிலும் தோன்றி கோளியல் பற்றியும் விண்வெளித் தேட்டம் பற்றியும் உரையாற்றுவார்.  

## கல்வி
இவர் ஆம்கெர்சுட்டு கல்லூரியில் புவியியலிலரிளங்கலைப் பட்டம் பெற்றார்; 2000 இல் பிரவும் பல்கலைக்கழகத்தில் கோள்புவியியலில் மூதறிவியல் பட்டம் பெற்றார்.  

## வாழ்க்கைப் பணி
இவர் ஆம்கெர்சுட்டில் கலவியை முடித்ததும் 1996 முதல் 1998 வரை இல்லினாயிசு, இலேக் பாரெசுட்டுவில் உள்ள கவுண்டிரி பகற்பள்ளியில் ஆராம் வகுப்பு முதல் எட்டாம் வகுப்புவரை அறிவியல் பாடம் கற்பித்துள்ளார்.  

### ஆராய்ச்சி

### கோளியல் கழகம்

### எழுத்துப்பணி

## ஊடகத் தோற்றங்கள்

## தகைமைகளும் விருதுகளும்

## சொந்த வாழ்க்கை
இவர் தன் கணவர் பொருளியலாளர் தாரியசு இலக்தவால்லாவுடன் இலாசு ஏஞ்சலீசில் வாழ்கிறார். இவர்கள் இருவரும் ஆம்கெர்சுட்டில் இளவல் பட்டப் பட்டம் படிக்கும்போது 1990 களில் முதலில் சந்தித்துள்ளனர். இவர்களுக்கு இரண்டு பெண்கள் உண்டு.
# சி. கே. குப்புசுவாமி

**சி. கே. குப்புசாவாமி **(மார்ச் 16, 1932 ) என்பவர் இந்திய, தமிழக அரசியல்வாதி ஆவார். இவர் கோயம்புத்தூர் மாவட்டத்தில் சந்திரபுரம்த்தில் பிறந்தவராவார். இவர் தமிழ்நாட்டின் இந்திய தேசிய காங்கிரஸின் தலைவராக இருந்தவர். மேலும் கோயம்புத்தூா் மக்களவை தொகுதியின் உறுப்பினராக பணியாற்றினார். இவர் 8 வது, 9 வது மற்றும் 10 வது மக்களவைக்கும் தேர்ந்தெடுக்கப்பட்டார்.  
இவருக்கு கே. செளந்தாி என்ற மகளும், கே. பவித்திரன் என்ற பேரனும் உண்டு.
# அதிராம்பட்டினம் சட்டமன்றத் தொகுதி


**அதிரம்பட்டினம் சட்டமன்றத் தொகுதி** (Adirampattinam Assembly constituency) என்பது இந்தியாவின், தமிழ்நாடு மாநிலத்தில் உள்ள மாநில சட்டமன்ற தொகுதி ஆகும். இந்தத் தொகுதி 1952 முதல் 1962 வரை நடந்த மாநிலத் தேர்தல்களில் செயலில்  இருந்தது. மூன்று தேர்தல்களில் வெற்றிபெற்ற வேட்பாளர்கள் கீழே பட்டியலிடப்பட்டுள்ளனர்.  

| முதல் | 1952 | எஸ். வெங்கடராம அய்யர் | இந்திய தேசிய காங்கிரசு |
| --- | --- | --- | --- |
| இரண்டாவது | 1956 | வி வைரவ தேவா் - போட்டியின்றி | இந்திய தேசிய காங்கிரசு |
| மூன்றாவது | 1957 | ஏ. ஆர். மாரிமுத்து | பிரஜா சமதா்ம கட்சி |
| நான்காவது | 1962 | தண்டயுதபாணி பிள்ளை | இந்திய தேசிய காங்கிரசு |
# ஆடுதுறை சட்டமன்றத் தொகுதி


**ஆடுதுறை சட்டமன்றத் தொகுதி** (*Aduthurai Assembly constituency*) என்பது இந்திய மாநிலமான தமிழ்நாட்டிலிருந்த மாநில சட்டமன்றத் தொகுதியாகும். இந்தத் தொகுதியில் நடத்தப்பட்ட தேர்தல்கள் அவற்றில் வெற்றி பெற்றவா்களின் பட்டியல் கீழே  கொடுக்கப்பட்டுள்ளது  

## சென்னை மாகாணம்
| முதல் | 1952 | ஜி. நாராயணசாமி நாயுடு | இந்திய தேசிய காங்கிரசு |  |
| --- | --- | --- | --- | --- |
| இரண்டாவது | 1957 | இராமமிர்தா தொண்டமான் | இந்திய தேசிய காங்கிரசு |  |
| மூன்றாவது | 1962 | கோ. சி. மணி | தி. மு. க |  |
| நான்காவது | 1967 | ஏ. மாரிமுத்து | இந்திய தேசிய காங்கிரசு | } |

## தமிழ்நாடு
| ஐந்தாவது | 1971 | கு. இராசமாணிக்கம் | திமுக |
| --- | --- | --- | --- |

-
# அ. அருணாசலம்

**அ. அருணாசலம்** என்பவர் ஓர் இந்திய அரசியல்வாதி ஆவார். இவர் அண்ணா திராவிட முன்னேற்றக் கழகத்தை சோ்ந்தவா். மேலும்  தமிழ்நாட்டு  சட்டமன்ற உறுப்பினராக இருந்தார்.  இவர் தமிழ்நாடு சட்டமன்ற மன்றத்தில் 2001 முதல் 2006 துணை சபாநாயகராக பணியாற்றினார்  

1984 மற்றும் 2001 தேர்தல்களில் வரகூர் சட்டமன்றத் தொகுதியில் இருந்து அண்ணா திராவிட முன்னேற்ற கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# வி. பி. பாலசுப்ரமணியன்



**வெ. ப. பாலசுப்ரமணியன்** (*V. P. Balasubramanian*) என்பவர் இந்தியாவின் தமிழ்நாட்டின் அண்ணா திராவிட முன்னேற்றக் கழக<nowiki/>த்தை சேர்ந்த மூத்த அரசியல்வாதியும் எம். ஜி. ஆரின் நண்பரும்  ஆவார். இவர் 1980 முதல் 1984 தேர்தல்களில் வேடசந்தூர் சட்டமன்றத் தொகுதியிலிருந்து தமிழ்நாடு சட்டப் பேரவை உறுப்பினாரகத் தேர்ந்தெடுக்கப்பட்டார். மேலும் 1985 முதல் 1989 வரை காலகட்டத்தில் தமிழக சட்டமன்றத்தின் துணை சபாநாயகராகவும் பணியாற்றினார். மேலும் இவர் அனைத்திந்திய அண்ணா திராவிட முன்னேற்றக் கழகத்தின் முன்னனி தலைவராகவும் ஆலோசகராகவும் பணியாற்றியுள்ளார். இவர் 50 ஆண்டுகளாக  பல்வேறு குழுக்களுக்கும், கல்வி நிறுவனங்களுக்கும் ஆலோசகராகவும் தலைவராகவும் பணியாற்றி வந்திருக்கிறார்.
# அம்மோனியம் சயனேட்டு

**அம்மோனியம் சயனேட்டு **(Ammonium cyanate) NH<sub>4</sub>OCN என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இது நிறமற்ற திண்மம் ஆகும்.  

## அமைப்பு மற்றும் வினைகள்
இந்த உப்பின் அமைப்பானது, எக்சு கதிர் படிகவியல் ஆய்வின்படி சரிபார்க்கப்பட்டது. C−O மற்றும் C−N பிணைப்பு நீளங்களானது முறையே 1.174(8) மற்றும் 1.192(7) Å ஆக உள்ளன. இந்த நீளமானது, O=C=N<sup>− </sup>பிணைப்பு நீளத்துடன் ஒத்திசைவாக உள்ளது.  NH<sub>4</sub><sup>+</sup> ஆக்சிசனோடு அல்லாமல் நைட்ரசனோடு ஐதரசன் பிணைப்பு<nowiki/>களை உருவாக்குகிறது.  

இந்தச் சேர்மமானது புகழ் பெற்ற ஓலர் தொகுப்பு முறையில், ஆய்வகத்தில் தொகுக்கப்பட்ட முதல் கரிமச் சேர்மமான யூரியாவை தயாரிக்கப் பயன்பட்ட முன்னோடி கனிம வினைபடு பொருட்களில் ஒன்றாகும்.  

: <chem>{NH4(OCN)} -> {(NH2)2CO}</chem>
# Module:Location map/data/Poland Silesian Voivodeship

return {  
name = 'Silesian Voivodeship',  
top = 51.1617,  
bottom = 49.2956,  
= 17.8872,  
= 20.0559,  
image = 'Silesian Voivodeship location map.svg',  
image1 = 'Silesian Voivodeship Relief location map.svg',  
}
# கத்தோவித்சே



**கத்தோவித்சே** (*Katowice*,) அலுவல்முறையாக **மியாஸ்தோ கத்தோவித்சே**(*Miasto Katowice*) தெற்குப் போலந்திலுள்ள ஓர் நகராகும். 2017 இல் இதன் மக்கள்தொகை 297,197 ஆகும். கத்தோவித்சே தொடர்வண்டி பிணையத்திலும் இணைக்கப்பெற்று, முதல் தொடர்வண்டி 1847இல் கத்தோவித்சேயில் நுழைந்தது.  

கத்தோவித்சேயில் வளர்ந்தோங்கிய எஃகு தொழிலுக்கு முதலாம் உலகப் போர் நன்மையளிப்பதாக இருந்தது. செருமனியின் தோல்வியையும் சிலேசிய எழுச்சிகளையும் தொடர்ந்து மேல் சிலேசியாவையும் கத்தோவித்சேயையும் இரண்டாம் போலந்து குடியரசு கையகப்படுத்தியது. போலந்திற்கு ஆதரவாக ஜெனீவா உடன்படிக்கையும் சிலேசிய சிறுபான்மையினரும் இருந்தனர். மே 3, 1921இல் போலிய படைத்துறை கத்தோவித்சேக்குள் நுழைந்து தங்கள் கட்டுப்பாட்டிற்குள் கொணர்ந்தனர். கத்தோவித்சே தன்னாட்சி பெற்ற சிலேசிய வொல்வொடெசிப்பின் (1920–39) தலைநகரமானது. கருத்து வாக்கெடுப்பிற்குப் பிறகு செருமானியர் பலர் வெளியேறத்தொடங்கினர். இருப்பினும் இரண்டாம் உலகப் போர் முடிவுறும் வரை கணிசமான செருமானியர் இங்கு வாழ்ந்து வந்தனர். 1939இல், வேர்மாக்ட் நகரை கைப்பற்றி கத்தோவித்சேயும் சிலேசிய மாகாணமும் நாட்சி ஜெர்மனியில் இணைக்கப்பட்டன. 1945இல் சனவரி 27 அன்று இந்த நகரம் முடிவாக நேசநாடுகளால் விடுவிக்கப்பட்டது.  

## மேற்சான்றுகள்
# மரீ ழீன் தெ இலாலந்தே



**மரீ ழீன் அமேலீ லெ பிராங்காயிசு தெ இலாலந்தே** *(Marie-Jeanne-Amélie Le Francais de Lalande)* (பிறப்பு:ஆர்லே,–நவம்பர் 8, 1832) ஒரு பிரெஞ்சு வானியலாளரும் கணிதவியலாளரும் ஆவார்.  

## வாழ்க்கை
இவர் வானியலாளராகிய ஜோசப் ஜெரோம் தெ இலாலந்தேவின்(1732-1807) சட்டப்படி ஏற்கபடாத மகளாவார். இவர் அவரது ஒன்றுவிட்ட பங்காளி அல்லது தந்தைவழி மாமனும் வானியலாளரும் ஆகிய மிக்கேல் லெ பிராங்காயிசு தெ இலாலந்தேவை (1776-1839)1788 இல் திருமணம் செய்துக்கொண்டார்.  

இவரது தந்தையார் இந்த இளம் இணையருக்கும் வானியலில் கணக்கீடிகளும் நோக்கீடுகளும் செய்ய கற்றுக் கொடுத்தார்.  

இவர் தன் தந்தையாருடன் நெருக்கமாகப் பணிஉரிந்து அவரது வெளியீடுகள் பலவற்றுக்குப் பங்களிப்புகள் செய்துள்ளார்.  

இவரது அறிவியல் பெண்மணியாக விளங்கியமை கார்ல் பிரீடுரிக் காசுவின் ஓர் எடுத்துரைப்பில் இருந்து தெறியவந்துள்ளது: பிரசிய 1806 ஆம் ஆண்டு படைசார் பரப்புரையில் காசு அவருக்கு "அறிவியலில் பணிபுரிந்த பிரெஞ்சு பெண்மணியாகிய மாதம் லெ பிராங்காயிசு தெ இலாலந்தே தனக்குத் தெரியும் எனக் கூறியுள்லார்"  

இவர் 1832 இல் தன் 64 ஆம் அகவையில் இறந்தார். இவரது மகள் கரோலின் கரோலின் எர்ழ்செல் நினைவாகப் பெயரிடப்பட்டார். கரோலின் பிறந்த நாள், 1790 ஜனவரி 20, எர்ழ்செல் பெரிசுவில் இருந்து கட்புல வால்வெள்ளி ஒன்றைக் கண்டுபிடித்த நாளோடு ஒன்றிவிட்டது. இவர் தன் மகனுக்கு அய்சக் நியூட்டன் பெயரை இட்டார்.  

## பணி
இவர் கணக்கிட்ட *Tables horaires de marine* எனும் அட்டவணைகள், இவரது தந்தையாரின் *Abgrége de navigation historique théorique et pratique avec tables horaires* எனும்நூலில் வெளியிடப்பட்டது (1793). இந்த அட்டவணைகள் இவரது தந்தையாருக்கு தகுதிமிகு அறிஞருக்கும் கலைஞருக்குமான இலைசேயி தெசு ஆர்ட்சு (Lycée des Arts) சார்ந்த பதக்கங்களில் ஒன்றைப் பெற வழிவகுத்தது.  

இவரது த்ஹந்தையாரின் 1794 முதல் 1806 வரையிலாண ஆண்டு வானியல் அட்டவணைகளில் இவரது பணி வெளியிடப்பட்டது.  

இவர் 1799 இல் 10 000 விண்மீன்களுக்கான அட்டவணையை உருவாக்கினார்.  

இவரது வானியல் திறமையால் பெயர்பெற்ற வானியலாளராகிய ழீன் தொமினிக் காசினியின் மகனுக்கு பிரான்சுக் கல்லூரியில் (College de France) முதல் நோக்கீட்டை வழிகாட்டும் பொறுப்பை ஈந்தது.  

இவர் 1801 இல் இலாலந்தே எழுதிய *'Histoire céleste française* எனும் நூலின் இணையாசிரியர் ஆவார். இப்பணி 50,000 விண்மீன்களின் இருப்புகளைக் காட்டுகிறது.  

தெ இலாலந்தே குழிப்ப்பள்ளம் இவரது நினைவாகப் பெயரிடப்பட்டது.
# போபி வாட்டர்மன் காசு



**போபி வாட்டர்மன் காசு** *(Phoebe Waterman Haas)* (செப்டம்பர் 20, 1882&ndash;1967) முதன்முதலில் அமெரிக்காவில் 1913 இல் வானியலில் முனைவர் பட்டம் பெற்ற பெண்மணியாவார். திருமணத்துடன் இவர் தன் தொழில்முறை வாழ்க்கையை முடித்துகொண்டாலும், அமெரிக்க மாறும் விண்மீன் நோக்கீட்டாலர் கழகத்தில் ஆர்வமுடன் மக்கள் அறிவியலாளராக வானியலுக்குப் பெரும்பங்களிப்பு செய்துள்ளார். இவரது குடும்பம் போபி வாட்டர்மன் காசு பொது வான்காணகத்தை நிறுவ நிதியளித்து அதை இவரது நினைவாக பெயரிட்டது.  

## வாழ்க்கை
# பென்னி சாக்கெட்


**பென்னி தயானி சாக்கெட்** *(Penny Diane Sackett)* (பிறப்பு: 28 பிப்ரவரி 1956) ஓர் அமெரிக்க-ஆத்திரேலிய வானியலாளரும் ஆத்திரேலியத் தேசியப் பல்கலைக்கழக வானியல், வானியற்பியல் ஆராய்ச்சிப் ப்ள்ளீயின் முன்னாள் இயக்குநரும் ஆவார். இவர் 2008 நவம்பர் முதல் 2011 மார்ச்சு வரையில் ஆத்திரேலிய முதன்மை அறிவியலாளராகவும் இருந்துள்ளார்.  

## தொடக்கநிலை வாழ்க்கையும் ஆய்வுகளும்
# புரோப்பியோனேட்டு



**புரோப்பியோனேட்டு** *(Propionate)* என்பது C2H5COO− என்ற வாய்ப்பாடு கொண்ட ஒர் அயனியாகும். இதை புரோப்பனோயேட்டு அயனி என்ற பெயராலும் அழைக்கிறார்கள். புரோப்பியோனிக் அமிலத்தினுடைய இணை காரம் புரோப்பியோனேட்டு ஆகும்.  
புரோப்பனாயிக் சேர்மம் என்பது ஓர் எளிய உப்பாகும் அல்லது புரோப்பியோனிக் அமிலத்தினுடைய எசுத்தர் ஆகும். இச்சேர்மங்களில் புரோப்பியோனேட்டு என்பதை பெரும்பாலும் சுருக்கமாக CH3CH2CO2 என்று எழுதுவார்கள் அல்லது எளிமையாக EtCO2 என்று எழுதுவார்கள்.  

புரோப்பியோனேட்டுகளும் புரோப்பெனோயேட்டுகளும் வெவ்வேறான சேர்மங்களாகும். இவற்றை ஒன்றாகக் கருதுதல் தவறாகும். CH2=CHCOO− என்ற வாய்ப்பாட்டைக் கொண்ட அக்ரைலேட்டுகளே பொதுவாக புரோப்பெனோயேட்டுகளாகும். அக்ரைலிக் அமிலத்தினுடைய அயனிகள் அல்லது உப்புகள் அல்லது எசுத்தர்கள் புரோப்பெனோயேட்டுகள் எனப்படுகின்றன. இவற்றை 2-புரோப்பெனோயிக் அமிலம் அல்லது அக்ரைலிக் அமிலம் என்றும் அழைக்கிறார்கள்.  

குறுகிய சங்கிலி கொழுப்பு அமிலங்களாக புரோப்பியோனேட்டுகள் அறியப்படுகின்றன. உணவிலுள்ள செரிக்கப்படாத கார்போவைதரேட்டுகளை மனித குடல் மைக்ரோபயோட்டாக்கள் இத்தகைய கொழுப்பு அமிலங்களாக மாற்றுகின்றன.  

## உதாரணங்கள்
சோடியம் புரோப்பனோயேட்டு - Na(C2H5COO)  

மெத்தில் புரோப்பியோனேட்டு - C2H5(CO)OCH3  

கால்சியம் புரோப்பியோனேட்டு - Ca(C2H5CO2)2  

பொட்டாசியம் புரோப்பியோனேட்டு - KC2H5CO2  

பிளட்டிக்கேசோன் புரோப்பியோனேட்டு- C25H31F3O5S
# வெளிர்சிவப்பு வெள்ளையன்


**வெளிர் சிவப்பு வெள்ளையன்** (*Colotis amata*) என்பது ஆசியா மற்றும் ஆப்பிரிக்கா போன்ற பகுதிகளில் காணப்படும் வெள்ளையன்கள் குடும்பத்தைச் சேர்ந்த வண்ணத்துப்பூச்சி ஆகும்.  

## தோற்றம்

சிறகளவு 3.5 செமீ முதல் 5 செமீ வரை இருக்கும். ஆண் மற்றும் பெண் பூச்சிகளில் சிறகின் மேற்புறம் வெளிர் சிவப்பு நிறத்துடன் காணப்படும். முன்சிறகின் மேற்புறத்தில் வெளி விளிம்பு பகுதியானது வெளிர் சிவப்பு நிற புள்ளிகளுடன் கூடிய கருப்பு நிற பட்டைகளை கொண்டிருக்கும். முன் மற்றும் பின்சிறகானது சிறகின் கீழ்ப்புறத்தில் வெளிர் மஞ்சள் நிறத்தில் சில வெளிர் சிவப்பு நிற புள்ளிகளை கொண்டிருக்கும்.  

## நடத்தை
- நிலத்தையொட்டி திறனில்லாமல் சிறகடித்து பறக்கக்கூடியவை.
- பூக்களில் குறைவாகவே அமரும். இலைகளில் சிறகு பகுதியளவு விரிந்த நிலையில் வெயில் காயும்.
- வறண்ட மற்றும் கடலோர பகுதிகளில் அதிகமாக காணப்படும்.
- உயரம் குறைந்த பகுதிகளில் இவற்றின் உணவு தாவரங்கள் உள்ள பகுதிகள் இவற்றின் முக்கிய வாழிடமாகும்.
# ஆர்த்தோஎசுத்தர்



**ஆர்த்தோஎசுத்தர்** *(Orthoester)* என்பது கரிம வேதியியலில் RC(OR′)3 என்ற வாய்ப்பாட்டைக் கொண்ட ஒரு வேதி வினைக்குழுவைக் குறிக்கும். இதில் மூன்று ஆல்காக்சி குழுக்கள் ஒரு கார்பன் அணுவுடன் இணைக்கப்பட்டிருக்கும். நிலைப்புத்தன்மையற்ற ஆர்த்தோகார்பாக்சிலிக் அமிலங்கள் முழுமையான முழுமையாக ஆல்க்கைலேற்றம் அடைவதால் ஆர்த்தோ எசுத்தர்கள் விளைபொருளாகத் தோன்றுகின்றன. இவற்றின் மூலப்பொருளான ஆர்த்தோ கார்பாக்சிலிக் அமிலத்திலிருந்து ஆர்த்தோ எசுத்தர் என்ற பெயர் வருவிக்கப்படுகிறது. எத்தில் ஆர்த்தோ எசுத்தர் (CH<sub>3</sub>C(OCH<sub>2</sub>CH<sub>3</sub>)3)ஆர்த்தோ எசுத்தருக்கு ஓர் எளிய உதாரணமாகும். மிகச் சரியாக இச்சேர்மத்திற்கு பெயரிடுவது எனில் இதை 1,1,1-டிரையெத்தாக்சியெத்தேன் என்று பெயரிட வேண்டும். கரிமத் தொகுப்பு வினைகளில் ஆர்த்தோ எசுத்தர்கள் எசுத்தர்களுக்கான பாதுகாப்புக் குழுக்களாகப் பயன்படுத்தப்படுகின்றன.  

## தொகுப்புமுறை தயாரிப்பு
பொருத்தமான ஒரு வினையூக்கியின் முன்னிலையில் நைட்ரைல்கள் ஆல்ககால்களுடன் வினைபுரிந்து ஆர்த்தோ எசுத்தர்களைக் கொடுக்கின்றன. இவ்வினை பின்னெர் வினை என்று அழைக்கப்படுகிறது.  
:RCN + 3 R′OH &rarr; RC(OR′)<sub>3</sub> + NH<sub>3</sub>  
## வினைகள்
### நீராற்பகுப்பு வினை
மிதமான நீர்த்த அமிலங்களால் ஆர்த்தோ எசுத்தர்கள் நீராற்பகுக்கப்பட்டு எசுத்தர்கள் உருவாகின்றன.  
: RC(OR′)<sub>3</sub> + H<sub>2</sub>O &rarr; RCO<sub>2</sub>R′ + 2 R′OH  
உதாரணமாக, மும்மெத்தில் ஆர்த்தோபார்மேட்டு (CH(OCH<sub>3</sub>)<sub>3</sub>) அமிலதன்மையான வினையில் நீராற்பகுக்கப்பட்டு மெத்தில் பார்மேட்டு மற்றும் மெத்தனால் ஆகியவற்றைக் கொடுக்கிறது. மேலும் காரத்தன்மையுடன் தொடர்ந்து நீராற்பகுப்படைந்து பார்மிக் அமிலம் மற்றும் எத்தனால் ஆகியவற்றின் உப்புகளாக உருவாகின்றது  

:.  

=== யான்சன் கிளெய்சன் மறுசீரமைப்பு வினை ==  
டிரையெத்தில் ஆர்த்தோ அசிட்டேட்டு போன்ற புரோட்டானேற்ற நீக்க ஆல்பா கார்பன் கொண்டுள்ள ஆர்த்தோ எசுத்தருடன் அல்லைலிக் ஆல்ககால் வினைபுரிந்து γ,δ- நிறைவுறா எசுத்தரைக் கொடுக்கிறது  

:.  
### போட்ராக்சு-சிச்சிபாபின் ஆல்டிகைடு தொகுப்பு வினை
போட்ராக்சு-சிச்சிபாபின் ஆல்டிகைடு தொகுப்பு வினையில் ஆர்த்தோ எசுத்தர் ஒன்று கிரிக்னார்டு வினைப்பொருளுடன் வினைபுரிந்து ஓர் ஆல்டிகைடைத் தருகிறது. இவ்வினை பார்மைலேற்ற வினைக்கு ஓர் எடுத்துக்காட்டாகும்.  
:  
## பயன்
### பாதுகாப்புப் பொருளாக

மும்மெத்தில் ஆர்த்தோ அசிட்டேட்டு, மூயெத்தில் ஆர்த்தோ அசிட்டேட்டு இரண்டும் கரிமத் தொகுப்பு வினைகளில் பொதுவாக வினைப்பொருள்களாகப் பயன்படுகின்றன.  
(4-மெத்தில்-2,6,7-டிரையாக்சோ-பைசைக்ளோ[2.2.2]ஆக்டேன்-1-ஐல்) என்ற பைசைக்ளிக் சேர்மம் பாதுகாப்புக் குழுவுக்கு மற்றொரு உதாரணமாகும். இலூயிசு அமிலங்கள் முன்னிலையில் செயலாக்க கார்பாக்சிலிக் அமிலங்கள் மீது 3-மெத்தில் ஆக்சிடென்-3-ஐல் வினைபுரிவதால் இப்பாதுகாப்புக் குழு உருவாகிறது. எலியசு யேம்சு கோரி இவ்வினையை உருவாக்கினார். காரநிலைப்புத்தன்மை கொண்ட இக்குழுவை மிதமான நிபந்தனைகளுக்கு உட்படுத்தி இரண்டு படிநிலைகளில் பிளக்க முடியும். மிதமான அமில நீராற்பகுப்பில் டிரிசு(ஐதராக்சிமெத்தில்)ஈத்தேன் உருவாகி பின்னர் நீரிய கார்பனேட்டு கரைசலில் மீண்டும் இது பிளவுபடுகிறது .  
### பலபடி வேதியியலில்
பல்லாக்சோ எசுத்தர்களிலும் ஒருபடிகளை விரிவாக்குவதிலும் ஆர்த்தோ எசுத்தர்கள் பயன்படுத்தப்படுகின்றன.
# பவய் ஏரி



**பவய் ஏரி** அல்லது **பொவாய் ஏரி**, மும்பை நகரத்தின் புறநகர் மாவட்டத்தில் உள்ள பவய் பகுதியில் உள்ள ஒரு மனிதர்களால் வெட்டப்பபட்ட ஒரு செயற்கை ஏரியாகும். மும்பை இந்திய தொழில்நுட்பக்கழகம் இந்த ஏரியி்ன் கிழக்குப் பகுதியில் அமைந்துள்ளது. இந்த ஏரி வெட்டப்பட்ட போது இதன் பரப்பளவு 2.1 ச.கி.மீ (520 ஏக்கர்கள்) ஆகவும் ஆழம் கரையோரத்தில் 3 மீட்டர் (9.8 அடி) முதல் அதிகபட்ச ஆழமாக 12 மீட்டர் (39 அடி) வரையும் இருந்தது. இந்த ஏரி நீர் காலப்போக்கில் மாசடைந்து குடிப்பதற்கு ஏற்றதல்ல என்று அறிவிக்கப்பட்டு விட்டது. தற்போது இந்த ஏரி சுற்றுலாப்பயணிகளைக் கவரக்கூடிய இடமாக உள்ளது. இந்த ஏரியிலிருந்து மித்தி ஆறு உற்பத்தி ஆகிறது.  
## இதனையும் காண்க
- விகார் ஏரி
# திருகு வெட்டுப் புதிர்


**திருகு வெட்டுப் புதிர்** அல்லது **ஜிக்சா புதிர்** (**jigsaw puzzle**) என்பது ஒழுங்கற்ற துண்டுகளை பொருத்தமான இடத்தில் சேர்க்கும் ஒரு புதிராகும். ஒவ்வொரு துண்டிலும் ஒரு பெரிய படத்தின் சிறு பகுதி இருக்கும்; இவற்றின் அனைத்து வில்லைகளையும் முழுமையாக கோர்த்து முழு படத்தையும் உருவாக்கும்போது புதிர் முடிவடைகிறது. சில சந்தர்ப்பங்களில், இதைவிட கூடுதலாக மேம்பட்ட வகைப் புதிர்களாக கோளவகைப் புதிர் மற்றும் ஒளியியற் கண்மாயம் காட்டும் புதிர்கள் போன்றவை சந்தைக்கு வருகின்றன.  

திருகு வெட்டுப் புதிர்களானது துவக்கத்தில் சிறிய மரத்துண்டுகளை வெட்டி, அவற்றை ஒன்று சேர்த்து ஒரு செவ்வக வடிவப் பலகை ஓவியமாக உருவாக்கும் வகையில் உருவாக்கப்பட்டன.  திருகு வெட்டுப் புதிருக்கான துண்டுகளை ஒடுங்கு இழைவாளைக் (fretsaw) கொண்டு வெட்டப்பட்டன. இதனாலேயே இதற்கு  ’ஜிக்சா’ என்ற பெயர் உருவானது.  1760 இல் இலண்டனைச் சேர்ந்த நிலப்படவரை கலைஞரும், செதுக்குப் பணியாளருமான ஜான் ஸ்பில்ஸ்பரி என்பவர் வரைபடத்தை வைத்து வணிகரீதியாக திருகு வெட்டுப் புதிரை உருவாக்கினார். முதலில் மரத்தால் செய்யப்பட்ட புதிர்கள்பிற்காலத்தில் அட்டைகளில் வடிவமைக்கப்பட்டன.  

திருகு வெட்டுப் புதிர்களில் பொதுவாக இயற்கைக் காட்சிகள், கட்டிடங்கள், மலைகள், கோட்டைகள் போன்ற படங்களைக் கொண்டே வடிவமைக்கப்பட்டு வருகின்றன. எனினும், எந்தவிதமான படமும் இந்தப் புதிரை உருவாக்க பயன்படுத்தலாம்; சில நிறுவனங்கள் தனிப்பட்ட ஒளிப்பட்களைக் கொண்டு புதிர்களை உருவாக்குகின்றன.
# டியேகோ கொஸ்டா



**டியேகோ ட சில்வா கொஸ்டா** (*Diego da Silva Costa*,, ; பிறப்பு அக்டோபர் 7, 1988) தொழில்முறை காற்பந்தாட்ட வீரர். இவர் அடிப்பானாக எசுப்பானிய காற்பந்துக் கழகமான அத்லெடிகோ மாட்ரிட்டிலும் எசுப்பானிய தேசிய அணியிலும் ஆடுகிறார். இவரது முதன்மை பண்புக்கூறுகளாக உடல்திறம், கோல் அடிப்பது மற்றும் பந்தை தன்வசம் வைத்திருப்பது ஆகியனவென்று விளையாட்டு நிபுணர்கள் கருதுகின்றனர்.> எதிராளிகளுடன் நேரெதிர் மோதல்களில் ஈடுபட்டதாகப் பலமுறை தண்டிக்கப்பட்டுள்ளார்.  

இவர் தன் விளையாட்டு வாழ்வுப் பயணத்தை போர்த்துக்கல்லின் பிராகா விளையாட்டுக் கழகத்திலும் பெனாபீல் காற்பந்துக் கழகத்திலும் துவங்கினார். 2007ஆம் ஆண்டில் அத்லெடிகோ மாட்ரிட் கழகத்திற்காக விளையாட ஒப்பந்தம் செய்யப்பட்டார். இங்கிருந்து பிராகா, செல்ட்டா விகோ, ஆல்பாசெட் கழகங்களுக்கு ஆட கடனாக அனுப்பப்பட்டார். 2009இல் ரியல் வல்லாடோலிடு கழகத்திற்கு விற்கப்பட்டார். அடுத்த பருவத்தில் மீண்டும் அத்லெடிகோவிற்கு ஆடத் தொடங்கினார்; அவ்வணியில் முதன்மை அணியாளராக 27 கோல்களை அடித்துள்ளார். பின்னர் செல்சீ கழகத்தில் £32&nbsp;மில்லியனுக்கு ஒப்பந்தம் செய்யப்பட்டார். இங்கிலாந்தில் தனது முதல் பருவத்திலேயே 21 கோல்கள் அடித்து இங்கிலீஷ் பிரீமியர் லீக் கூட்டிணைவுக் கோப்பைகளை வெல்ல உதவினார்; 2017இல் செல்சீ மற்றுமொரு கூட்டிணைவு கோப்பை வெல்லவும் முதன்மைப் பங்காற்றினார்.  

பன்னாட்டளவில் கொஸ்டா தனது பிறந்த நாடான பிரேசிலுக்கு 2013இல் இருமுறை ஆடியுள்ளார். பின்னர் இவர் எசுப்பானியாவிற்காக ஆட விழைந்தபோது செப்டம்பர் 2013இல் இவருக்கு எசுப்பானிய குடியுரிமை வழங்கப்பட்டது. எசுப்பானியாவிற்காக முதலில் மார்ச் 2014இல் ஆடினார். 2014, 2018 உலகக்கோப்பை காற்பந்து போட்டிகளில் எசுப்பானியாவிற்காக ஆடியுள்ளார்.